Neuvoston direktiivi 98/92/EY, annettu 14 päivänä joulukuuta 1998, rehujen lisäaineista annetun direktiivin 70/524/ETY muuttamisesta ja tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä annetun direktiivin 95/69/EY muuttamisesta



Virallinen lehti nro L 346 , 22/12/1998 s. 0049 - 0050



NEUVOSTON DIREKTIIVI 98/92/EY, annettu 14 päivänä joulukuuta 1998, rehujen lisäaineista annetun direktiivin 70/524/ETY muuttamisesta ja tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä annetun direktiivin 95/69/EY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että direktiivin 95/69/EY (4) 14 artiklassa säädetään, että neuvosto päättää tuotantolaitosten ja niiden välittäjien hyväksymisestä perittävien maksujen suuruudesta, rehujen lisäaineista 23 päivänä marraskuuta 1970 annetun neuvoston direktiivin 70/524/ETY (5) 6 artiklassa säädetään, että esittelevä jäsenvaltio voi periä maksuja rehujen lisäaineiden yhteisön tason hyväksymiseen liittyvien asiakirjojen tarkastuksesta; neuvosto vahvistaa mainittujen maksujen suuruuden, kyseisten palvelujen rahoitusta yksittäisissä jäsenvaltioissa koskeva tarkastelu on osoittanut, että maksujen suuruuden vahvistaminen yhteisön tasolla olisi suhteettoman laajalle ulottuva toimi jäsenvaltioiden nykyisten maksujen perimisjärjestelmien kannalta; lisäksi jäsenvaltioille tällaisten palvelujen tarjoamisesta aiheutuneet kustannukset vaihtelevat suuresti erityisesti työvoimakustannuksiin liittyvien merkittävien erojen vuoksi, kilpailun vääristymisen välttämiseksi olisi kuitenkin säädettävä, että neuvosto vahvistaa yhdenmukaiset säännöt maksujen suuruuden laskemiseksi, ja direktiivien 70/524/ETY ja 95/69/EY asiaankuuluvia säännöksiä olisi muutettava vastaavasti, ON ANTANUT TÄMÄN DIREKTIIVIN: 1 artikla Muutetaan direktiivi 70/524/ETY seuraavasti: Korvataan 6 artiklan 2 kohta seuraavasti: "2. Neuvosto, joka päättää komission ehdotuksesta määräenemmistöllä, vahvistaa 1 päivään huhtikuuta 1999 mennessä säännöt 1 kohdassa mainittujen maksujen suuruuden laskemiseksi." 2 artikla Muutetaan direktiivi 95/69/EY 2 artikla seuraavasti: Korvataan 14 artikla seuraavasti: "14 artikla Neuvosto, joka päättää komission ehdotuksesta määräenemmistöllä, vahvistaa 1 päivään huhtikuuta 1999 mennessä säännöt tuotantolaitosten ja niiden välittäjien hyväksymisestä perittävien maksujen suuruuden laskemiseksi." 3 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 31 päivään maaliskuuta 1999 mennessä. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset komissiolle. 4 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. Tehty Brysselissä 14 päivänä joulukuuta 1998. Neuvoston puolesta W. MOLTERER Puheenjohtaja (1) EYVL C 155, 20.5.1998, s. 29 (2) EYVL C 292, 21.9.1998 (3) EYVL C 284, 14.9.1998, s. 91 (4) EYVL L 332, 30.12.1995, s. 15 (5) EYVL L 270, 14.12.1970, s. 1, direktiivi sellaisena kuin se on viimeksi muutettuna direktiivillä 98/19/EY (EYVL L 96, 28.3.1998, s. 39).